 Sidaa waxaa Raadiyo Ergo u sheegtay Faaduma Maxamuud oo ka tirsan dadka ku nool deegaanka Ceelasha biyaha, Faaduma ayaa intaasi sii raacisay Xalay iyo habeen hore waxaan ku seexannay cabsi, ma jirto meel aan ka baxno waddadii aadi jirtay Xamar way go,antahay oo waxaa deggan ciidamo iska soo hor jeeda, waxaa jira gaadiid ka soo wareeganaya Afgooye oo sii maraya dhankaas iyo Shabeellada dhexe, halkaana Xamar ka soo galaaya midkaasina waa qaali oo waxaa lagu raacayaa illaa lacag gaareysa 300, waan yaabannahay runtii waxaan codsanaynaa in colaadda nalaga joojiyo. 